CELEX: E2016J0021
Language: mt
Date: 2017-10-27 00:00:00
Title: Sentenza tal-Qorti tas-27 ta’ Ottubru 2017 fil-Kawża E-21/16 — Pascal Nobile vs DAS Rechtsschutz-Versicherungs AG (Id-Direttiva 87/344/KEE — Artikolu 201(1)(a) tad-Direttiva 2009/138/KE — Assigurazzjoni għall-ispejjeż legali — Libertà ta’ għażla tal-avukat)

22.11.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 422/9
            
         
      SENTENZA TAL-QORTI
      tas-27 ta’ Ottubru 2017
      fil-Kawża E-21/16
      Pascal Nobile vs DAS Rechtsschutz-Versicherungs AG
      
         (Id-Direttiva 87/344/KEE — Artikolu 201(1)(a) tad-Direttiva 2009/138/KE — Assigurazzjoni għall-ispejjeż legali — Libertà ta’ għażla tal-avukat)
      
      (2018/C 422/07)
      Fil-Kawża E-21/16, Pacal Nobile v DAS Rechtsschutz-Versicherungs AG – TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja mill-Qorti tal-Appell tal-Prinċipat (Fürstliches Obergericht) dwar l-interpretazzjoni tal-Artikolu 201(1)(a) tad-Direttiva 2009/138/KE tal-Parlament Ewropew u tal-Kunsill tal-25 ta’ Novembru 2009 dwar il-bidu u l-eżerċizzju tan-negozju tal-assigurazzjoni u tar-riassigurazzjoni (Solvibbiltà II), il-Qorti, magħmula minn Carl Baudenbacher, President, Per Christiansen (Imħallef Relatur) u Benedikt Bogason (ad hoc), Imħallfin, tat is-sentenza fis-27 ta’ Ottubru 2017, li l-parti operattiva tagħha hija kif ġej:
      L-Artikolu 201(1)(a) tad-Direttiva 2009/138/KE jipprekludi termini u kundizzjonijiet f’kuntratt ta’ assigurazzjoni dwar spejjeż legali li jeħilsu lill-kumpanija tal-assigurazzjoni mill-obbligi tagħha skont il-kuntratt jekk il-persuna assigurata tirrikorri għand avukat biex jirrappreżenta l-interessi tagħha, mingħajr il-kunsens tal-kumpanija, f’mument meta l-persuna assigurata tkun intitolata li tagħmel talba skont il-kuntratt.